section_heading: Početak emitiranja
paragraph_text: Taktovi božićne pjesme "Last Christmas", odaslani u eter iz studija u Radničkoj cesti u Zagrebu, na Badnjak 1997. označili su početak emitiranja Otvorenog radija. Od tog trenutka u hrvatskom eteru više ništa nije bilo kao do tada. Svakim danom Otvoreni radio je sve čvršće zauzimao mjesto najslušanije radijske postaje koja nudi kvalitetan, prepoznatljiv, glazbeni program. Takav program pronašao je svoju mnogobrojnu publiku, kako među mlađom populacijom tako i među slušateljima u najboljim godinama. Glazbeni program Otvorenog radija je kombinacija različitih glazbenih stilova.